
Ehitise kasutusloa väljastamine
1. ASJAOLUD JA MENETLUSE KÄIK

Ehitise omanikult laekus 26.02.2008 läbivaatamiseks Hariduse 5c hoone osale kasutusloa väljastamise taotlus kasutamise otstarbe muutmiseks kodutehnika kauplus-laoks koos makstud riigilõivuga. Ehitise ülevaatuseks oli kaasatud Ida-Eesti Päästekeskuse Insenertehnilise büroo pädevad isikud, kes esitasid 26.03.2008 a oma arvamuse kirjalikult: „Objekti võib ekspluateerida ning ta vastab tuleohutusnõuetele tingimusega, et säilitatakse terve hoone olemasoleva tulekustutussüsteemi”.
2.    ÕIGUSLIKUD JÄRELDUSED

2.1. Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. Ehitusseaduse  § 33 lõikele 1 Kasutusloa väljastab ja tunnistab kehtetuks kohalik omavalitsus.

2.3. Ehitusseaduse § 33 lõikele 5 ehitiseosale võib anda kasutusluba, kui ehitise osa on võimalik funktsionaalselt ja ohutult kasutada;

2.4. Ehitusseaduse § 72 lõikele 3 käesoleva paragrahvi lõikes 2 nimetatud ehitise omanik võib taotleda kasutusluba, sealhulgas ehitise kasutamise otstarbe muutmiseks, esitades kohalikule omavalitsusele kasutusloa taotluse ja ehitise mõõdistusprojekti ning tasudes riigilõivu. Kasutusloa taotluses esitatakse käesoleva seaduse § 36 lõike 1 punktides 1–3 ning 6, 7 ja 9 nimetatud andmed. Käesoleva paragrahvi lõikes 2 nimetatud ehitisele kasutusloa väljastamise korral ei pea kohalik omavalitsus kontrollima ehitise vastavust ettenähtud nõuetele.

2.5. Narva Linnavolikogu 20. märtsi 2003.a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine". 

3. OTSUS

3.1.Väljastada Hariduse 5c hoone osale  kasutusluba.
3.2. Kohustada Hariduse 5c hoone omanikku hoone osa kasutamise ajal säilitada olemasoleva terve hoone tulekustutussüsteem
4. RAKENDUSSÄTTED

 4.1. Korraldus jõustub punktis 1 nimetatud ehitiste omanikele teatavakstegemisest.

 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

